Vicky Ntetema (kuzaliwa c.1958/1959) ni mwandishi wa habari kutoka Tanzania aliyepata umaarufu baada ya kufichua mauaji ya watu wenye ulemavu wa ngozi nchini Tanzania. Baadaye akawa mkurugenzi mtendaji wa Under the Same Sun (UTSS) Tanzania. Ntetema alizaliwa nchini Tanzania mwaka 1958. Alipata ufadhili wa kimasomo kutoka serikalini, alisoma nchini Urusi na kupata shahada ya uzamili katika Nyanja ya uandishi habari mwaka 1985. Mnamo mwaka 1991, Ntetema alijiunga na shirika la utangazaji la uingereza BBC kama mtafsiri wa lugha ya kiswahili, baadae akawa mtangazaji katika vipindi vya redio na televisheni jijini London na mwaka 2006 akawa kiongozi wa kitengo na muandishi mkongwe wa BBC World Service nchini Tanzania. Ntetema alijulikana Zaidi mwaka 2007 alipofichua juu ya mauaji ya watu wenye ulemavu wa Ngozi nchini Tanzania. baadaye Bi. Ntetema aliondoka BBC na akawa mkurugenzi mtendaji wa shirika linaloitwa Under the Same Sun nchini Tanzania, shirika la Canadian linalohamasisha haki za binadamu kwa watu wenye ulemavu wa ngozi. Alijiuzulu mnamo Mei 2018. Uchunguzi mdogo wa Ntetema ulibaini kuwa watanzania wengine waliona watu wenye ualbino kama viumbe wa roho na wachawi wa eneo hilo walizingatia "viungo vyao vya mwili kama viungo vyenye nguvu kwa hirizi za kichawi" huleta mafanikio.